Rainerus Offergeld

Rainerus (Theod.: Rainer) Offergeld (natus 26 Decembris 1937 Genuae) vir publicus Germaniae et sodalis SPD est.

 Iuventus et munus 
Pater eius mercator erat. Offergeld anno 1957 oppido Meersburg ad Lacum Bodamicum scholam frequentavit atque maturitatem adeptus est. Deinde Francofurti ad Moenum, Friburgi Brisgoviae Turici Lugdunique iurisprudentiae et oeconomiae studebat. Anno 1961 primam, 1965 secundam probationem accepit. Tum minister publicus aerarii laboravit. Anno 1969 iurisconsultus admissus est.

 Cursus honorum 
Offergels anno 1969 primo legatus Dietae Foederalis Germaniae electus est. Anno 1972 secretarius statalis in Administerio Foederali Oeconomiae et Aerarii Publici factus est, ab anno 1975 eodem magistratu in Administerio Foederali Aerarii Publici fungebatur. Die 16 Februarii 1978 ab Helimuto Schmidt (SPD) cancellario foederali Administer Foederalis Collaborationis Oeconomicae nominatus est. Hunc magistratum ad diem 1 Octobris 1982 administrabat, cum Helimutus Kohl (CDU) novus cancellarius foederalis electus est. Legati Dietae Foederalis ad annum 1984, cum magister civium superior urbis Lielae creatus est. Hoc officio ad annum 1995 fungebatur. Ab hoc tempore iurisconsultus laborat.

 Nexus externi 
 Curriculum vitae in pagina personalis iurisconsulti (lingua Theodisca)

Categoria:Nati 1937
Categoria:Alumni Universitatis Francofurtensis
Categoria:Alumni Universitatis Friburgensis Brisgaudiae
Categoria:Alumni Universitatis Turicensis
Categoria:Alumni Universitatis Lugdunensis
Categoria:Legati Dietae Foederalis Germaniae
Categoria:Administri Foederales Collaborationis Oeconomicae
Categoria:Homines vivi